Diari Oficial de la Generalitat Valenciana


Sumari del DOGV 9845, del 09-05-2024 (2024/3491)

Anunci relatiu a l'aprovació de l'estudi de detall i el Programa d'actuació integrada de la unitat d'execució en sòl urbà residencial eixample, carrer del Castell de Montesa, de Canals (expediente 996249E).
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9845

Data del DOGV
:   09-05-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/3491


Data del document
:   12-04-2024

Organisme emissor
:   Ajuntament de Canals

Tipus de document
:   Anunci

Descriptors 

:   * administració local
    * pla d'urbanisme

Anunci relatiu a l'aprovació de l'estudi de detall i el Programa d'actuació integrada de la unitat d'execució en sòl urbà residencial eixample, carrer del Castell de Montesa, de Canals (expediente 996249E). [2024/3491]  
El Ple de l'Ajuntament de Canals, en sessió ordinària celebrada el dia 30 de novembre de 2023 (minuta 20/23), amb CSV: M9AC JCVN PJPP RZFR VTEC, i URL de validació , va adoptar l'acord següent:  
  
«Primer. Desestimar les al·legacions presentades per Juan José Ballester Paz en data 20 de març de 2023, amb registre municipal d'entrada núm. 2780/2023, pels motius expressats en l'informe tècnic de 19 de maig de 203, al qual s'ha fet referència en l'antecedent 14 del present informe.  
Segon. Estimar parcialment les al·legacions presentades per la mercantil Immofarrera Patrimoni, SL, en data 19 d'abril de 2023, amb registre municipal d'entrada núm. 3909/2023, en el sentit i pels motius expressats en l'informe tècnic de 19 de maig de 2023, al qual s'ha fet referència en l'antecedent 14 del present informe.  
Tercer. Prendre coneixement del compromís presentat en data 6 d'octubre de 2023 per Jorge Puyol Uclés, en nom i representació de la mercantil Medcap Value add Development, SL; queda este obligat, si és el cas, a:  
- Assumir els condicionants que, si és el cas, impose l'EPSAR per a acceptar la connexió al sistema públic de sanejament i depuració.  
- Assumir qualsevol gasto addicional no previst en el projecte d'urbanització, derivat de manera directa o indirecta dels condicionants que impose l'EPSAR, sense que estos puguen ser repercutits als propietaris afectats per l'actuació ni als propietaris externs beneficiats per la urbanització.  
- Presentar davant de l'Ajuntament de Canals, per a la revisió pels servicis tècnics municipals, l'acord a què s'arribe amb l'EPSAR en la gestió de les divergències, així com, si és el cas, tramitar una modificació del projecte d'obres amb caràcter previ a l'inici de l'execució de les obres urbanització.  
Quart. Aprovar definitivament l'estudi de detall del Programa d'actuació integrada de la unitat d'execució en sòl urbà residencial eixample c/ Castell de Montesa, de Canals, presentat per la mercantil Medcap Value add Development, SL.  
Quint. Aprovar, de manera condicionada, el Programa d'actuació integrada de la unitat d'execució en sòl urbà residencial eixample c/ Castell de Montesa, de Canals, en règim de gestió pels propietaris, i que inclou l'alternativa tècnica i la proposició juridicoeconòmica, així com els annexos següents a este:  
- Informe de viabilitat econòmica.  
- Informe de sostenibilitat financera.  
- Informe d'impacte de gènere.  
- Informe de valoració.  
- Projecte d'urbanització, sense perjuí de l'obligació de tramitar, si és procedent, una modificació del projecte d'obres amb caràcter previ a l'inici de les obres d'urbanització, que arreplegue els condicionants que finalment impose l'EPSAR.  
L'eficàcia del present acord es condiciona als aspectes següents:  
  
- En l'apartat IV.5.2 de la proposició juridicoeconòmica s'haurà d'incloure l'obligació de cessió del 5 % establit en l'article 82 del TRLOTUP en concepte de l'aprofitament corresponent a l'Ajuntament de Canals, referit este percentatge a l'aprofitament mitjà o tipus de la unitat i calculat segons l'edificabilitat total de l'àmbit assignada en el vigent pla general, sense perjuí de la materialització que posteriorment es faça d'esta; s'atorgarà a l'empresa proponent del programa un termini de deu dies comptats des de la notificació d'este acord, perquè presente el nou text de la proposició juridicoeconòmica en els termes requerits.  
  
- La cessió d'aprofitament haurà de preveure's en el projecte de reparcel·lació que en execució del programa es redacte per la mercantil Medcap Value add Development, SL.  
Sext. Remetre una còpia digital del pla a la conselleria competent en matèria d'ordenació del territori i urbanisme per a inscriure'l en el Registre autonòmic d'instruments de planejament urbanístic i, remés este, publicar l'acord d'aprovació en el Butlletí Oficial de la Província.  
  
Sèptim. Adjudicar la condició d'agent urbanitzador a la mercantil Medcap Value add Development, SL; que queda, si és el cas, obligada a:  
  
- Assumir els condicionants que, si és el cas, impose l'EPSAR per a acceptar la connexió al sistema públic de sanejament i depuració.  
- Assumir qualsevol gasto addicional no previst en el projecte d'urbanització, derivat de manera directa o indirecta dels condicionants que impose l'EPSAR, sense que estos puguen ser repercutits als propietaris afectats per l'actuació ni als propietaris externs beneficiats per la urbanització.  
- Presentar davant de l'Ajuntament de Canals, per a la seua revisió pels servicis tècnics municipals, l'acord a què s'arribe amb l'EPSAR en la gestió de les divergències, així com, si és el cas, tramitar una modificació del projecte d'obres amb caràcter previ a l'inici de l'execució de les obres urbanització.  
Octau. Requerir a l'agent urbanitzador la subscripció del conveni urbanístic, que haurà de ser subscrit en el termini màxim de quinze dies des de la notificació de la present, així com a la subscripció de les garanties exigibles amb caràcter previ a l'aprovació de l'expedient de reparcel·lació, d'acord amb el que s'establix en el fonament jurídic G del present informe.  
Nové. Publicar la resolució aprovatòria del programa i el conveni de programació en el Diari Oficial de la Generalitat Valenciana, així com inscriure'l en el Registre de programes d'actuació. Una vegada inscrit, s'ha de publicar en el Butlletí Oficial de la Província el text íntegre del conveni de programació, amb expressió del número de registre i la data d'inscripció en el Registre de programes d'actuació.  
Dècim. Precisar que l'entrada en vigor del document aprovat es produirà al cap de quinze dies hàbils des de la publicació d'este acord, de conformitat amb els articles 61.2. i 57.8 del TRLOTUP, i també l'article 70.2, en relació amb l'article 65.2 de l'LBRL.  
Onzé. Facultar, tan àmpliament com procedisca en dret, el regidor delegat d'Urbanisme per a dictar totes les resolucions i realitzar totes les actuacions, tant d'índole jurídica com material, que resulten necessàries per a la plena efectivitat i execució d'este acord. En concret, queda facultat expressament per a declarar que l'urbanitzador ha presentat la documentació corresponent, ha esmenat les deficiències assenyalades i ha incorporat les correccions i les modificacions imposades, una vegada comprovada esta circumstància pels servicis municipals competents.  
  
Dotzé. Notificar l'acord a les persones interessades en l'expedient amb expressió dels recursos procedents a este efecte, així com comunicar-lo al Servici d'Urbanisme, Obres Públiques i Activitats, fent constar que:  
a) Contra l'acord d'aprovació de l'estudi de detall i la resta d'apartats concordants, que és definitiu en via administrativa, es pot interposar un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació en el Butlletí Oficial de la Província.  
b) Contra la resta d'apartats de l'acord, és definitiu en via administrativa, i pot interposar-se un recurs potestatiu de reposició en el termini d'un mes, o directament un recurs contenciós administratiu en el termini de dos mesos davant del jutjat contenciós administratiu territorialment competent, en els dos casos comptats des de l'endemà de la notificació o publicació del present acord.»  
En data 11 d'abril de 2024, per la Resolució de la regidoria delegada número 858/2024, en relació amb el compliment del condicionant al qual s'havia supeditat l'eficàcia de l'aprovació definitiva del Programa d'actuació integrada de la unitat d'execució en sòl urbà residencial eixample c/ Castell de Montesa i la seua inscripció en el Registre de programes d'actuacions integrades de l'Ajuntament de Canals, amb CSV: M9AA ACYN N9LF XD7H DPCV, i URL de validació , es va resoldre:  
«Primer. Donar per compliment el condicionant al qual s'havia supeditat l'eficàcia de l'aprovació definitiva del Programa d'actuació integrada de la unitat d'execució en sòl urbà residencial eixample c/ Castell de Montesa de Canals amb la presentació del document refós del programa esmentat (CSV: M9AA ACR7 2XEK WU9U 4UWW, i URL de validació ), que inclou l'alternativa tècnica i la proposició juridicoeconòmica, així com els annexos següents:  
- Informe de viabilitat econòmica.  
- Informe de sostenibilitat financera.  
- Informe d'impacte de gènere.  
- Informe de valoració.  
- Projecte d'urbanització modificat.  
Segon. Ordenar la publicació de la resolució aprovatòria en el Diari Oficial de la Generalitat Valenciana i en el Butlletí Oficial de la Província; en este últim es publicarà, a més, el text íntegre del conveni de programació i l'expressió del número de registre i la data d'inscripció en el Registre de programes d'actuació.  
Tercer. Inscriure en el Registre de programes d'actuació integrada de l'Ajuntament de Canals el Programa d'actuació integrada de la unitat d'execució en sòl urbà residencial eixample c/ Castell de Montesa, de Canals, d'acord amb l'article 133 del text refós de la Llei d'ordenació del territori, urbanisme i paisatge, aprovat pel Decret legislatiu 1/2022, de 18 d'octubre, del Consell, d'acord amb la fitxa següent:  
  
  
FITXA DE PROGRAMES D'ACTUACIÓ INTEGRADA  
Número de registre 2024/01  
Denominació del PAI i àmbit territorial Unitat d'execució en sòl urbà residencial eixample c/ Castell de Montesa de Canals  
Expedient de referència 996249E  
Règim de gestió Gestió per propietaris  
Agent urbanitzador, públic o privat. Privat (Medcap Value Add Development, SL.)  
Data de l'acord d'aprovació del programa 30 de novembre de 2023(CSV: M9AC JCVN PJPP RZFR VTECURL de validació )  
Data de subscripció del conveni, en els règims de gestió pels propietaris i gestió indirecta, així com data de publicació del conveni i entrada en vigor del programa 8 de gener de 2024(CSV: M9AC J3L9 VED4 YAQ3 FX7YURL de validació )  
Import de les càrregues totals de l'actuació 1.388.293,62 €  
Import de la garantia provisionali definitiva Provisional 27.765,87 €Definitiva 69.414,68,19 €  
Data de l'acord d'aprovació de la reparcel·lació Pendent de tramitació i aprovació  
Data de l'acord d'aprovació del compte de liquidació definitiva de la reparcel·lació Pendent de tramitació i aprovació  
Data de l'acta de replanteig de les obres d'urbanització. Pendent de tramitació i aprovació  
Data de l'acta de recepció de les obres d'urbanització. Pendent de tramitació i aprovació  
Data de l'acord de resolució de l'adjudicació o caducitat del programa, si escau Pendent de tramitació i aprovació  
  
  
Quart. Notificar la present resolució a les persones interessades, fer constar que esta és definitiva en via administrativa, que es pot interposar contra esta un recurs potestatiu de reposició en el termini d'un mes davant del mateix òrgan que la dicta, o directament un recurs contenciós administratiu en el termini de dos mesos davant del jutjat contenciós administratiu territorialment competent, en els dos casos comptats des de l'endemà de la notificació de la resolució, sense perjuí que es puga exercir qualsevol altre recurs que siga procedent.  
  
Canals, 12 d'abril de 2024.- L'alcalde president: Ignacio Mira Soriano.